ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί της [των] τροπολογίας[ών] του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΠΕΡΙ ΤΩΝ ΑΝΕΠΙΘΥΜΗΤΩΝ ΟΥΣΙΩΝ ΣΤΙΣ ΖΩΟΤΡΟΦΕΣ ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

1999/0259 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί της [των] τροπολογίας[ών] του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΠΕΡΙ ΤΩΝ ΑΝΕΠΙΘΥΜΗΤΩΝ ΟΥΣΙΩΝ ΣΤΙΣ ΖΩΟΤΡΟΦΕΣ

1- ΕΙΣΑΓΩΓΗ

Το άρθρο 251(2),τρίτη υποπαράγραφος, σημείο(γ), της συνθήκης ΕΚ προβλέπει ότι η Ευρωπαϊκή Επιτροπή εκδίδει γνώμη σχετικά με τις τροπολογίες που πρότεινε το Ευρωπαϊκό Κοινοβούλιο σε δεύτερη ανάγνωση. Η Ευρωπαϊκή Επιτροπή παρουσιάζει παρακάτω τη γνώμη της σχετικά με τις 3 τροπολογίες που πρότεινε το Ευρωπαϊκό Κοινοβούλιο.

2- ΙΣΤΟΡΙΚΟ

Ημερομηνία υποβολής της πρότασης στο ΕΚ και στο Συμβούλιο (έγγραφο COM(1999) 654 τελικό - 1999/0259 COD): // 17.12.1999

Ημερομηνία έκδοσης γνώμης από την Οικονομική και Κοινωνική Επιτροπή: // 29.03.2000

Ημερομηνία έκδοσης γνώμης από το Ευρωπαϊκό Κοινοβούλιο, πρώτη ανάγνωση: // 04.10.2000

Ημερομηνία υποβολής της τροποποιημένης πρότασης (έγγραφο COM(2000) 861 τελικό): // 19.12.2000

Ημερομηνία έγκρισης της κοινής θέσης: // 17.09.2001

Ανακοίνωση της Ευρωπαϊκής Επιτροπής σχετικά με την κοινή θέση // 18.09.2001

Έκδοση από το Ευρωπαϊκό Κοινοβούλιο της σύστασης για δεύτερη ανάγνωση // 12.12.2001

3- ΣΤΟΧΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Η παρούσα πρόταση αντικαθιστά την οδηγία του Συμβουλίου 1999/29/ΕΚ της 22ας Απριλίου 1999, σχετικά με τις ανεπιθύμητες ουσίες και προϊόντα στη διατροφή των ζώων [1], (η οποία αποτελεί νομική κωδικοποίηση της οδηγίας 1974/63/ΕΟΚ, η οποία έχει υποστεί συχνές τροποποιήσεις).

[1] ΕΕ L 115, 4.5.1999, σ. 32.

Το προτεινόμενο κείμενο αναδημιουργεί την οδηγία 1999/29/ΕΚ, εισάγοντας όμως τροποποιήσεις οι σημαντικότερες των οποίων συνοψίζονται στα εξής:

- επέκταση του πεδίου εφαρμογής της οδηγίας, προκειμένου να συμπεριληφθεί η δυνατότητα καθορισμού ανώτατων επιπέδων για τις ανεπιθύμητες ουσίες στα πρόσθετα ζωοτροφών,

- κατάργηση της δυνατότητας αραίωσης μολυσμένων πρώτων υλών ζωοτροφών, αντί του καθαρισμού ή της καταστροφής τους (εισαγωγή της αρχής της μη αραίωσης),

- κατάργηση της δυνατότητας παρέκκλισης από τα ανώτατα επίπεδα για ειδικούς λόγους τοπικού χαρακτήρα,

- εισαγωγή της δυνατότητας καθορισμού κατωφλίου για την ανάληψη δράσης, ώστε να διεξαχθεί έρευνα για τον εντοπισμό της πηγής μόλυνσης ("σύστημα έγκαιρης προειδοποίησης"), και τη λήψη μέτρων για τη μείωση ή την εξάλειψη της μόλυνσης ("προενεργός προσέγγιση").

4. ΓΝΩΜΗ ΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΙΣ ΤΡΟΠΟΛΟΓΙΕΣ ΠΟΥ ΠΡΟΤΕΙΝΕ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

4.1. Τροπολογίες που έγιναν δεκτές από την Ευρωπαϊκή Επιτροπή

* Η τροπολογία 4 εισάγει στο άρθρο13, παράγραφος 2, μια επιπλέον απαίτηση για την επιστροφή των συσκευασιών που δεν πληρούν τις προϋποθέσεις της οδηγίας στη χώρα καταγωγής (άρθρο 13, παράγραφος 2, τελευταία φράση: "Αυτή η επιστροφή προϊόντων στην εξάγουσα τρίτη χώρα που αφορά ζωοτροφές λαμβάνει χώρα μόνον αφού η αρμόδια αρχή της εξάγουσας τρίτης χώρας έχει συμφωνήσει ρητώς, αφού ενημερώθηκε πλήρως, σχετικά με τους λόγους για τους οποίους, και τις περιστάσεις κάτω από τις οποίες, τα συγκεκριμένα προϊόντα που προορίζονταν για ζωοτροφές δεν κατέστη δυνατό να τεθούν σε κυκλοφορία στην Κοινότητα"). Εκτός από τις υφιστάμενες προϋποθέσεις, οι συσκευασίες που δεν πληρούν τις προϋποθέσεις της οδηγίας μπορούν να επιστραφούν στη χώρα καταγωγής μόνον κατόπιν ρητής συμφωνίας της αρμόδιας αρχής της χώρας καταγωγής. Η Ευρωπαϊκή Επιτροπή μπορεί να δεχθεί την τροπολογία καθόσον συμμερίζεται τις ανησυχίες του Ευρωπαϊκού Κοινοβουλίου σχετικά με την πιθανή εκ νέου εισαγωγή στην αγορά αυτών των μη σύμφωνων προς την οδηγία συσκευασιών και συμφωνεί επομένως ότι αυτή η προϋπόθεση μπορεί να εφαρμοσθεί μόνον υπό αυστηρές συνθήκες. Η εν λόγω τροπολογία συμφωνεί επίσης με τη διάταξη σχετικά με το θέμα αυτό η οποία προβλέπεται στο άρθρο 12 του προτεινόμενου κανονισμού του Ευρωπαϊκού Κοινοβουλίου και του Συμβουλίου για τη θέσπιση γενικών αρχών και απαιτήσεων νομοθεσίας τροφίμων, για την ίδρυση της Ευρωπαϊκής Αρχής Ασφάλειας Τροφίμων και για τη θέσπιση διαδικασιών για θέματα ασφάλειας των τροφίμων.

4.2. Τροπολογίες που απέρριψε η Ευρωπαϊκή Επιτροπή

* Η τροπολογία 2 (σχετικά με το άρθρο 14, παράγραφος 1) και η τροπολογία 3 (σχετικά με το άρθρο 15, παράγραφοι 1 και 2) εισάγει προθεσμία 6 μηνών για τη μεταφορά των μέτρων στην τεχνική νομοθεσία και για την εφαρμογή των μέτρων. Παρ' όλο που η Ευρωπαϊκή Επιτροπή συμμερίζεται την άποψη ότι αυτά τα σημαντικά μέτρα δεν πρέπει να καθυστερούν χωρίς λόγο, η Ευρωπαϊκή Επιτροπή δεν μπορεί να δεχθεί αυτές τις τροπολογίες, λαμβανομένου υπόψη ότι αυτά τα μακρόπνοα μέτρα πρέπει να μεταφερθούν στην εθνική νομοθεσία και ακόμη πρέπει να καταβληθούν σημαντικές προσπάθειες από τους αρμόδιους παράγοντες για την εφαρμογή των μέτρων στην πράξη.

5. ΣΥΜΠΕΡΑΣΜΑ

Σύμφωνα με το άρθρο 250(2) της συνθήκης ΕΚ, η Ευρωπαϊκή Επιτροπή τροποποιεί την πρότασή της όπως εκτίθεται παραπάνω.